Теректі АБББ

 2023 ж. «9» қаңтар

 №9 бұйрығына

**«Таңғажайып сәт» аудандық сырттай фотосурет көрме-байқауының ЕРЕЖЕСІ**

1. **Жалпы ережелер**
	1. Теректі аудандық білім беру бөлімі аудандық **«Таңғажайып сәт»** **аудандық сырттай фотосурет көрме-байқауының** (кейін мәтінде Байқау) өтуін басшылыққа алады. Аудандық балалар шығармашылық үйі сырттай көрме-байқауды ұйымдастыруды және өту барысын жүзеге асырады.
	2. Байқау оқушылардың танымдық қызығушылықтары мен әлеуметтік белсенділіктерін арттыру, фото өнері бағытындағы дарынды балаларды анықтап, олардың үздік шығармашылық жұмыстарын мадақтау арқылы оларға азаматтық және патриоттық тәрбие беру мақсатында өткізіледі.
	3. Аудандық фото байқауға 8 бен 16 жас аралығындағы оқушылардың жұмыстары қабылданады.
2. **Байқаудың мақсаты:**
	1. Балаларды мәдениетке баулу, шығармашыл жеке тұлғаны қалыптастыру, Отанға деген сүйіспеншілігін арттыру;
	2. Шығармашыл және жаңашыл жас дарындарды анықтап, олардың кәсіптік деңгейін көтеруге жағдай туғызу;
	3. Оқушылар арасында фото өнерін насихаттау және дамыту;
3. **Байқаудың талаптары**
	1. Мектепішілік байқаудың үздік жұмыстары және Ережелерге сәйкес фото жұмыстар Аудандық байқауға қабылданады. (хаттамасы тіркеледі).
	2. Қатысушылардың жұмыстары белгіленген номинациялар бойынша қаралады.
	3. Материалдарды тапсыру үлгілері:

Фотолар 21х29,7 см.(А4) өлшемінде шығарылады.

 Фотосурет артына оң жақ төменгі бұрышқа 6х9 см өлшемде қосымша мәліметтер жапсырылады:

* Ауыл
* Номинация, жұмыстың аты;
* Автордың фамилиясы, аты (толық), жасы;
* Мектептің аты, мекен-жайы, сыныбы;
* Телефоны, ұялы телефоны;
* Жетекшінің фамилиясы, аты, әкесінің аты.

**Қатысушы байқауға әр номинация бойынша бір жұмыстан ғана тапсыра алады.**

* 1. Байқауға тапсырған жұмыстарды бағалау критерийлері:
* Жұмыс мазмұнының номинацияға сәйкестігі;
* Фотоның техникалық сапасы;
* Композиция тепе-теңдігі мен түстер үйлесімділігінің сақталуы;
* Жұмыстың ерекшелігі;
* Суретке түсіру жағдайының күрделілігі мен әдістері;
* Мазмұндылығы;
	1. Байқауға тапсырылған жұмыстар келіп түскен уақытымен тіркеледі.
	2. Байқауға қатысатын материалдар рецензияланбайды және қайтарылмайды.
1. **Байқаудың өтетін уақыты.**
	1. Байқауға материалдар 2023 жылдың 13 қаңтарға дейін қабылданады.

Байқаудың қорытындысы 2023 жылдың 16 қаңтарында **Балалар шығармашылық үйі** фейсбук парақшасында жарияланады.

* 1. Байқау номинациялары:
* Сәтті селфи
* Қыс қызықтары
* Туған жер
* Мектеп өмірі
* Тоқта, тез қозғалыс.
	1. Әр номинация бойынша жүлдегерлер (1,2,3 орын) Теректі аудандық білім беру бөлімінің грамоталарымен және алғыс хаттарымен марапатталады.
	2. Жұмыстар мына мекен-жайда қабылданады:

Теректі ауданы, Теректі ауылы, Г.Бойнов көшесі 20/1, Тел. 23-1-37